2 nuwe Instagram-funksies! Só maak mens ... | SARIE
FOTO Unsplash / Toronto Eaters
Instagram het gister 2 nuwe funksies bekend gestel. Speels en persoonlik, vir oomblikke wat jy met een mens kan deel of met talle, maar daar is ’n vangplek: dis net tydelik.
Nou kan jy ’n foto deur Instagram neem, dit aan een of meer mense stuur en sodra hulle dit gesien het, word die foto deur Instagram uitgevee.
Wonder jy ook hoekom mense dan nog Snapchat sal gebruik?
Die ander nuwe funksie is regstreekse video’s. Jy kan deur Instagram video’s opneem wat dadelik aan jou volgelinge gewys word, maar sodra dit klaar uitgesaai is, vee Instagram jou video uit. Die woord “live” sal verskyn onder die naam van mense wat jy volg sodra hulle iets regstreeks opneem. Jy kan kyk en aanmerkings maak, maar sodra dié persoon klaar is, word die video uitgevee. Jy sal dit nie weer kan kyk nie.
Al wat jy hoef te doen om hierdie nuwe funksies te gebruik, is om van regs af met jou vinger oor jou slimfoon se skerm te vee of na die klein vliegtuigkoevertjie in die regterkantse hoek te gaan.
Kyk hier die twee video’s waar Instagram meer verduidelik
Volg ons op Instagram om te sien wat binne die SARIE-kantoor gebeur, wie kom kuier en wat die nuutste SARIE-nuus is!